
1. UVOD

Godišnji plan i program odgojno–obrazovnog rada za pedagošku godinu 2018./2019. izradili smo na temelju pozitivne odgojno-obrazovne prakse i kurikuluma vrtića, s ciljem poticanja cjelovitog razvoja djeteta (tjelesnog, psihomotornog, socio-emocionalnog i spoznajnog razvoja te razvoja ličnosti, govora, komunikacije, izražavanja i stvaralaštva) uvažavajući individualne razvojne potrebe i mogućnosti djeteta te u skladu s time pedagoški utjecati u duhu humanističkih vrijednosti.

Program ćemo provoditi u skladu sa suvremenom koncepcijom ranog i predškolskog odgoja i obrazovanja, polazećih od stvarnih potreba djeteta i njegove osobnosti, u stalnoj dinamičnoj interakciji s obitelji i okruženjem te ga kontinuirano usklađivati s nacionalnim zahtjevima definiranim u Nacionalnom kurikulumu za rani i predškolski odgoj i obrazovanje.
Godišnji plan i program odgojno–obrazovnog rada izrađen je i provodit će se u skladu sa zakonskim propisima koji se odnose na rani i predškolski odgoj i obrazovanje. Osobito uporište nalazimo u Zakonu o predškolskom odgoju i obrazovanju, te u njegovim izmjenama i dopunama, Državnom pedagoškom standardu i izmjenama i dopunama, Programskom usmjerenju odgoja i obrazovanja predškolske djece, Prijedlogu koncepciji razvoja predškolskog odgoja, Konvenciji o pravima djeteta, Smjernicama za strategiju obrazovanja, znanosti i tehnologije RH i u dokumentima za samovrednovanje.

2. USTROJSTVO RADA

Dječji vrtić Bubamara Kalinovac (u daljnjem tekstu Dječji vrtić) organizira i provodi programe njege, odgoja, obrazovanja, zdravstvene zaštite i prehrane djece od navršenih godinu dana života do polaska u osnovnu školu.
U skladu s nacionalnim programima i strategijama u RH u Dječjem vrtiću se provode:
2.1. Redoviti cjelodnevni desetsatni program rada

Cilj programa

Poticanje cjelovitog razvoja djeteta kroz igru, raznovrsne aktivnosti, istraživanje i stvaranje, otkrivanje, komunikaciju, međusobnu interakciju, socijalizaciju, poticajno okruženje uz partnerski odnos s roditeljima. 

Obilježja programa 

Mješovitost – sve naše skupine su dobno mješovite što omogućuje poticajnu socijalnu interakciju i suradničko učenje djece različite dobi. 

Prostor – treći odgojitelj – nastojimo organizirati bogato strukturirano okruženje i poticajnu materijalnu sredinu koja omogućuje djetetu razvoj svih potencijala, učenje kroz istraživanje, razvoj kreativnosti i stvaralaštva. 

Suradnja – smatramo da nas suradnja u svakom smislu oplemenjuje, a pod njom podrazumijevamo suradnju među skupinama, suradnju s roditeljima i s društvenim čimbenicima u lokalnoj zajednici i izvan. 

Kretanje – nastojimo kroz prostor poticati što više kretanja. Kretanja u smislu boravka vani, istraživanja okoline, raznih posjeta (roditeljima, raznim zanimanjima, kazališnim i kino predstavama .
Nositelji programa
Programe provode educirani i stručno kompetentni djelatnici: odgojitelji. 
Namjena i vrijeme provođenja programa 
Namjena programa je odgoj i obrazovanje djece u dobi od 1 godine do polaska u Osnovnu školu. Pedagoška godina 2018./2019. traje od 03. rujna  2018. , do 30. kolovoza  2019. god. Vrtić radi pet dana u tjednu, od ponedjeljka do petka. Vrtić  provodi cjelodnevni program i započinje s radom u 6,00 sati i završava u 16,00 sati. Godišnji odmor planira se u mjesecu kolovozu.
2.2. Posebni programi rada

· Kraći program predškole – organizirat će se u okviru 250 sati   

              rada godišnje. Ovisno o broju djece provodit će se:

                   - u popodnevnim satima - veći broj djece ili

                   - integrirano u redoviti cjelodnevni program - manji broj djece
· Kraći etno-tradicijski program – organizirat će se nakon redovitog
 10 -satnog programa dva puta tjedno u vremenskom trajanju po 45 minuta      (16:00 do  16:45)  u Dječjem vrtiću Bubamara Kalinovac u prostoru starije vrtićke skupine ili restoranu dječjeg vrtića. Namijenjen je djeci od navršene tri godine do sedam godina. Nositelji programa su odgojiteljice Tanja Patačko i Katica Pleško koje imaju završenu potrebnu edukaciju za voditelje programa. Sredstva za taj program osigurat će Osnivač i roditelji djece korisnika.
· Igraonica engleskog jezika – provodi ju škola stranih jezika 7UP iz Đurđevca. Održavat će se jednom tjedno u popodnevnim satima u prostorima dječjeg vrtića. Financirat će je zainteresirani roditelji.
2.3. Drugi kraći i rekreacijski programi tijekom pedagoške godine

· jednodnevni izleti na području Koprivničko-Križevačke, Zagrebačke ili Varaždinske županije
· šetnje i druženja u prirodi, posjete raznim organizacijama, ustanovama, udrugama

· ekološki programi

· preventivni programi

· obilježavanje svjetskih dana, svečanosti, manifestacija

· posjete i prisustvovanja kazališnim i kino predstavama

Program i rad Dječjeg vrtića te organizacija prostora provodi se u skladu sa smjernicama pedagoške koncepcije:

           «Vrtić kao dječja kuća» - zajedništvo, različitosti, stvaranje  

           pozitivne slike o sebi, jačanje roditeljskih kompetencija i edukacija   

           djece i odraslih

· humani vrtić – organizacija vrtića prema potrebama djece i odraslih

U novoj pedagoškoj godini Vrtić je započelo polaziti 11-ero novoupisane djece koja su s ostalom djecom raspoređena jasličnu (6), mlađu (3), stariju (2) odgojnu skupinu. Ukupan broj djece u ovoj pedagoškoj godini iznosi 49 djece. Nakon provedenih upisa, na listi čekanja nije ostalo nijedno dijete. 
U Ustanovi je zaposleno 9 radnica.
Radni tjedan Dječjeg vrtića odvija se u okviru 40 sati. Neposredan rad odgojiteljica odvija se u okviru 5,5 sati. 
Rad odgojiteljica odvija se u smjenama:
· 1. smjena: od 7:00 do 12:30 sati – jutarnje dežurstvo od 6:00 do  

                              7:00 sati

· 2. smjena: od 10:30 do 16:00 sati
Ostale djelatnice rade dnevno osam sati.
BROJ ODGOJITELJICA PO ODGOJNIM SKUPINAMA, BROJ DJECE

(podaci od 03. rujna 2018.)
	RED

BR.


	ODGOJNA

SKUPINA


	BROJ

DJECE
	ODGOJITELJICE

VŠS



	1.
	Mješovita jaslička
„Mrkvići“
	12
	IVANA BIRUŠ
MATEJA MATICA DOMINIKOVIĆ
ŽELJKA BLAŽOK - bolovanje

	2.
	Mješovita mlađa vrtićka 
„Balončići“
	18
	TANJA PATAČKO
DARIJA LOVRAK

	3.
	Mješovita starija vrtićka 
„Zvjezdice“
	19
	JASNA KANIĆ
KATICA PLEŠKO


Ostale djelatnice:
- Ravnateljica: Tanja Patačko, VSS, sa 1/8 radnog vremena ravnatelja
- jedan odgojitelj koristi bolovanje i rodiljni dopust od svibnja 2017. Početak rada 12.09.2018.
- Računovodstveno - administrativna djelatnica: Nadica Janković, SSS – odlazak u mirovinu 05. srpanj 2018.
- Kuharica: Branka Turković, SSS

- Spremačica: Nadica Sobota, OŠ
3. MATERIJALNI UVJETI RADA

U cilju poboljšanja uvjeta za rad i sigurnosti djece za pedagošku 2018./19. godinu planira se:

- opremiti sobe dnevnog boravka didaktičkom opremom, zamijeniti dotrajali   
   namještaj novim

-  natkriti terasu

- sanirati krovište na vrtiću

- obnoviti parkete u cijelom vrtiću

- obnoviti vanjski dio zgrade
- postaviti napu u kuhinji vrtića
- za roditelje osigurati besplatnu uslugu korištenja vrtića
Uz navedeno, potrebno je redovito održavati i otklanjati nedostatke i kvarove na instalacijama (vodovodne, kanalizacijske, električne i centralnog grijanja) te ličiti zidove i drvenariju. Osigurati pedagošku, zdravstvenu dokumentaciju, stručnu literaturu.
Financijska sredstva za gore navedene stavke osigurati od Osnivača – Općine Kalinovac.
Roditelje ćemo uključiti u  kreiranje cjelokupnog rada kroz praćenje  i pomaganje:
· donacijama, popravcima, donošenjem  različitih materijala za rad i igru djece, te manji financijski udio za ulaznice, prijevoz, higijenske i likovne materijale i drugo.
Za poboljšanje kadrovske strukture:

· osigurati stručne suradnike , stručni suradnik pedagog
Odgojitelji:

· Oblikovati poticajno okruženje koje omogućuje nesmetano kretanje,

       neovisnost, interakciju i privatnost djeteta

· Prilikom opremanja prostora voditi brigu o bogatstvu, raznovrsnosti,

       dostupnosti i iskoristivosti sredstava
4. ODGOJNO – OBRAZOVNI RAD

Cjelokupni odgojno–obrazovni rad u pedagoškoj 2018./19. godini temeljiti će se na znanstvenom i humanističkom pristupu. Koncepcija razvoja predškolskog odgoja i programskog usmjerenja daje nam mogućnost stvaranja i provođenja različitih projekata te otvorenost i slobodu u primjeni novih ideja u pedagoškoj praksi. Uvažavajući svoje specifičnosti, kulturu, običaje, baštinu, uvjete, stručna znanja i sve ostale elemente koji su značajni za ostvarenje odgojnog procesa, svaka odgojna skupina se opredijelila za sadržaje i projekte koji su izazvali poseban interes kod djece, a sve s ciljem stvaranja uvjeta za optimalan razvoj djece i unapređenje kvalitete njihova života u cijelosti.
4.1. Tjelesni i psihomotorni razvoj

- poštovati i zadovoljavati individualne potrebe djece (naročito u jasličkoj
skupini), posebice u adaptacijskom periodu;
- uvažavati i zadovoljavati različitost dječjih potreba za odmorom – primjereno i prilagođeno korištenje vremena za odmor;
- uvažavati različitost kod djece pri konzumiranju vrsta i količina hrane te

usavršavanju samoposluživanja, čistoće, kultura prehrane;

- konstantno usavršavanje kulturno-higijenskih navika – briga o sebi;

- jačati imunološki sustav i djelovati na očuvanje zdravlja djece (boravak i igra na zraku, tjelesno vježbanje, primjereno odijevanje, osiguravanje dovoljne količine tekućine tijekom dana);

- djelovati na sigurnost djece uz razvijanje i usavršavanje dječje sposobnosti samozaštite (koordinacija pokreta, manipulativne igre…);

- uvažavati i zadovoljiti potrebe različitosti djece s teškoćama u razvoju;

- njegovati humane odnose i komunikaciju
 4.2. Socio-emocionalni razvoj i razvoj osobnosti

- djelovati na razvoju osjećaja sigurnosti i samopouzdanja kod djece (posebice u adaptacijskom periodu), upoznavanje prostora i djece i odraslih s mogućnošću korištenja i mijenjanja prostora (centri aktivnosti i interesa) prema dječjim potrebama, te bogatom ponudom poticaja za aktivnosti djece;

- djelovati na razvoj pozitivne slike o sebi kod djece i na razvoj humanih i suradničkih odnosa poštujući dječje želje i interese uz uvažavanje dječjih individualnosti i različitosti – učenje potrebnih životnih vještina uz samopotvrđivanje na pozitivan, prihvatljiv, zdrav i nerizičan način;

- zadovoljavati dječju radoznalost i bogatiti doživljajni svijet poticajnom sredinom i različitošću sadržaja i aktivnosti.
4.3. Spoznajni razvoj
- poticati senzibilizaciju osjeta putem otkrivanja osobina, funkcija i odnosa;

- podržavati i njegovati prirodnu radoznalost djeteta za vlastitu osobu i sve što ga okružuje;

- obogaćivati dječju spoznaju kako živjeti zdravo;

- poticati konstruktivan način rješavanja problema;

- razvijati dječju pažnju, koncentraciju i mišljenje uz poticaj na samootkrivanje i samoučenje rješavanjem djetetu bliskih i dostupnih problema na njima svojstven način;

- djelovati na senzibilizaciji djece na narodne običaje i kulturnu baštinu
4.4. Govor,  komunikacija, izražavanje i stvaralaštvo

- djelovati na usvajanje i obogaćivanje svih oblika komunikacije i izražavanja kod djece raznovrsnošću prirodnih, društvenih i umjetničkih sadržaja u cilju osobnog unapređenja te unapređenja međuljudskih odnosa;

- bogatiti i razvijati dječji govor i govorno stvaralaštvo, sposobnost primanja, razumijevanja i izražavanja poruka;

- poticati i njegovati lokalni dijalektalni govor, glazbu i usmenu narodnu predaju;

- razvijati i usavršavati likovne sposobnosti djece te poticati kreativno stvaralaštvo djece;

- djelovati na poticanje dječjeg slobodnog izražavanja svojih potreba, interesa i impresija preoblikovanjem sredine i korištenjem materijala i poticaja;

- zadovoljavati dječji interes za pisanu komunikaciju.
Uzimajući u obzir pokazatelje uspješnosti realizacije odgojno-obrazovnog procesa u protekloj pedagoškoj godini, izdvojili bismo i postavili sljedeće ciljeve:
- demokratizacija odnosa odgojiteljica – dijete
Primjena kurikuluma aktivnosti dječjih prava:
·  nastaviti rad na promicanju dječjih prava zajedničkim promišljanjem i življenjem određenih prava koja djeca u skupini prepoznaju kao svoj interes, unapređivanje i poticanje odgojiteljica na prepoznavanje i značajnije uvažavanje dječje inicijative.
PROJEKTI ODGOJNIH SKUPINA – provodit će se kontinuirano tijekom pedagoške godine.  
Projekt „Bibliokofer“ Gradske knjižnice Đurđevac. U suradnji gradske knjižnice i dječjeg vrtića provodit će se posebna usluga male pokretne knjižnice – bibliokofera – za grupnu posudbu slikovnica u prostoru dječjeg vrtića. Uz uslugu posudbe provesti će se i niz aktivnosti za djecu, odgojitelje i roditelje kojima je cilj razvijanje svijesti o knjižnici i knjižničkim sadržajima. 
Cilj projekta je sustavnim izlaganjem djece predškolske dobi knjižničnim sadržajima i uslugama osmišljenim za njihovu dob, odgajati novu generaciju ljubitelja knjige i književnosti - nova generacija knjižničnih korisnika u digitalnoj eri. 

5. PLAN KULTURNIH, DRUŠTVENIH I JAVNIH     ZBIVANJA

   Sadržaj                                                                                   Vrijeme provođenja

· Hrvatski olimpijski dan

· Odlazak u „Bibliobus“ u mjestu (dva puta mjesečno)                        RUJAN         

· Jesenska svečanost
· Posjet DVD Kalinovac
· HAK 

__________________________________________________________________________ 

· Dan pješačenja

· Dani kruha- dani zahvalnosti za plodove zemlje

· Dan Općine Kalinovac- Lukovo

· Mjesec oralnog zdravlja - posjet stomatologa dječjem vrtiću

· Dječji tjedan  i međunarodni dan djece                                               LISTOPAD

· Dan štednje- posjeta banci

· Odlazak u Đurđevac- „Medveni den“ Pčelarske udruge „Bagrem“
· Kazalište
· Blagoslov kruha i plodova Zemlje
__________________________________________________________________________
· Humanitarna akcija povodom nadolazećih blagdana                                                                                       

· Dolazak  policajaca PU Đurđevac u posjet vrtiću                               STUDENI
· Odlazak skupine u  posjet obližnjem vrtiću
· Međunarodni dan borbe protiv nasilja nad djecom

_____________________________________________________________________
· Obilježavanje adventskih i božićnih zbivanja                                     PROSINAC

· Božićna priredba u suradnji s Općinom Kalinovac

· Realizacija humanitarne akcije za stare i nemoćne osobe

· Kalinovca
· Večer matematike  u organizaciji OŠ ILC Kalinovac
· Obilježavanje „Nikolinja“
_____________________________________________________________________
· Blagoslov vrtića                                                                                   SIJEČANJ
· Dolazak djece iz obližnjeg vrtića u goste
____________________________________________________________________
· Obilježavanje Valentinova

· Kazalište                                                                                           VELJAČA

· Dolazak pedagoginje u vrtić na susret s prvoškolcima

· Sudjelovanje na mjesnom maskenbalu „Fašenk v Kalnovcu“
_____________________________________________________________________ 
· Odlazak u posjetu  učitelju/ici  u školu I.L.C: Kalinovac:                    

· BORAVAK U RAZREDU, RAZGLEDAVANJE ŠKOLE, ZAJEDNIČKE AKTIVNOSTI

-     Humanitarna akcija s mjesnim Karitasom 
      povodom  nadolazeći blagdana                                                     OŽUJAK                                                                            
· „Pozdrav proljeću“                                                                          
· „Pisanica od srca“  Koprivnica

· obilježavanje uskrsnih događanja
________________________________________________________________________
· Dolazak učitelja/ice u vrtić na susret s budućim školarcima

· (druženje, razgovor, zajedničke aktivnosti) 

· Prisustvovanje odgojitelja upisu u   1. razred                               TRAVANJ

· Obilježavanje Dan planete Zemlje

· Kazalište 
· Izlet djece i roditelja
________________________________________________________________________
· Sudjelovanje na Olimpijadi dječjih vrtića  KKŽ

· Obilježavamo Majčin dan,

· obilježavamo  Dan obitelji                                                             SVIBANJ

· Završna svečanost – izlet u Zagreb
· Ljetovanje djece 
________________________________________________________________________
· Obilježavamo Dan očeva                                                                  LIPANJ

· Obilježavamo Dan državnosti
· Završna svečanost   

_______________________________________________________________________
       Osim navedenog vrtićka će skupina biti uključena u javne priredbe, kulturno-zabavne i sportske programe, odlazit će na jednodnevne izlete samostalno ili s roditeljima (seoska domaćinstva) sve u dogovoru i suglasnost  roditelja.
        Bitnom zadaćom u pogledu održavanja priredbi, predstava, proslava, izleta, izložbi i ostaloga je naglasiti i pojasniti svim sudionicima aktivnosti pedagoške ciljeve i zadaće svake od manifestacija koje provodimo s djecom, roditeljima, raznim sudionicima u vrtiću  i izvan njega.
6. NJEGA I SKRB ZA TJELESNI RAST I RAZVOJ DJECE

   Djelovanje na očuvanju i unapređenju zdravlja djece i njihovog psiho-fizičkog razvoja pravovremenim i kvalitetnim zadovoljenjem razvojnih potreba i prava djece
- upoznavanje s dječjim zdravstvenim i socijalnim statusom uz praćenje (individualni razgovori i intervjui s roditeljima, evidencija pobola, i unapređenje istog;

- vršenje antropometrijskog mjerenja djece dva puta godišnje i analiza istog;
- briga o higijeni i zdravlju zuba prema programu zaštite zuba;
- briga o osobnoj higijeni, higijeni ruku i tijela, posebno vlasišta u cilju ranog otkrivanja ušiju;
- prilagođavanje dnevnog života u predškolskoj ustanovi individualnim potrebama djece (prehrana, izmjena aktivnosti i odmora, boravak na zraku…);

- osiguranje općih i sigurnosnih uvjeta za boravak djece u predškolskoj ustanovi (mikroklimatski uvjeti, higijena prostora, organizacija prostora…) s posebnim naglaskom na ostvarivanje aktivnosti zaštite i razvoja sposobnosti samozaštite kod djece;

- djelovanje na fizičkoj i psihičkoj sigurnosti djece u skladu sa Sigurnosno zaštitnim i preventivnim programom i Protokolom postupanja u rizičnim situacijama;

- zadovoljavanje dječje potrebe za igrom i kretanjem u cilju pravilnog razvoja cjelokupne muskulature (tjelesne aktivnosti na zatvorenom i otvorenom prostoru);

- bogaćenje dječje spoznaje o navikama zdravog življenja;

- djelovanje na usvajanju i usavršavanju kulturno-higijenskih navika kod djece kroz brigu o sebi, te navika zdravog života u cjelini;
- razvijanje senzibiliteta kod djece za suradničke i humane odnose (briga o drugima), te podržavanje i ostvarivanje prava djeteta;

- poticanje interesa i razvoj ekološke kulture kod djece (briga za okoliš);

- razvijanje pozitivnih i prihvatljivih stavova prema djeci s posebnim potrebama (naglasak na identifikaciji i provođenju odgovarajućih mjera i aktivnosti, te uključivanje u aktivnosti)

    Edukacija djece, roditelja i djelatnika

– posebice na području zdravlja i stjecanja navika zdravog života, poznavanja i zadovoljavanja razvojnih potreba

   Djelovanje na očuvanju zdravlja i očuvanju zdravog življenja putem odgovarajuće prehrane (HACCAP sustav)

- primjena normativa po obrocima

- obogaćivanje jelovnika – zdrava prehrana

- poštivanje individualnosti dječjih potreba pri konzumaciji obroka

- razvoj kulturu prehrane i zbrinjavanje otpadaka

   Održavati i unapređivati sanitarno – higijenske uvjete (prostor, sanitetski i zdravstveni materijal, kontrola zdravlja, HACCAP sustav…)
- primjena zakonskih akata o zaštiti na radu

- vođenje brige o zdravstvenim pregledima djelatnica (sistematskim) i tečajevima higijenskog minimuma

- upućivanje djelatnica na tečajeve Prve pomoći
- provođenje mjera dezinfekcije, dezinsekcije i deratizacije prema planu ili ukazanoj potrebi (Zavod za javno zdravstvo Koprivničko- Križevačke županije)

- svakodnevna dezinfekcija sanitarnih čvorova, prema planu čišćenja, vođenje evidencije

- redovito provjetravanje prostorija

- redovito mijenjanje dječje posteljine

- održavanje čistoće okoliša vrtića

- provođenje dezinfekcije igračaka i rekvizita koje koriste djeca

- upućivanje bolesne djece kod liječnika

- kompletno održavanje čistoće u Ustanovi prema planu čišćenja, te vođenje evidencije čišćenja.

Nositelji aktivnosti: ravnateljica u suradnji s odgojiteljima, roditeljima i stručnjacima

Vrijeme ostvarenja: tijekom pedagoške godine
7. SIGURNOSNO ZAŠTITNI PREVENTIVNI PROGRAMI

Namjera Sigurnosno zaštitnog preventivnog programa je pojasniti i osvijestiti uloge svih radnica Dječjeg vrtića u osiguravanju sigurnog okruženja za rast i razvoj svakog pojedinog djeteta.
Postupci u ostvarivanju Programa:
- razmotriti moguće izvore opasnosti i osigurati mjere očuvanja sigurnosti djece postojećim Protokolom za svaku predviđenu rizičnu situaciju u Dječjem vrtiću

- utvrditi razinu odgovornosti djelatnica vrtića prilikom otklanjanja rizičnih situacija

- upoznati sve djelatnice vrtića s protokolima postupanja u rizičnim situacijama

- omogućiti mjere za provođenje programa (tehničke i ostale uvijete)

- informirati roditelje o sadržaju Protokola

- pratiti provođenje Programa i po potrebi ga unapređivati i mijenjati
Sigurnosno zaštitni preventivni program sadrži Protokole o postupanju u rizičnim situacijama u Dječjem vrtiću prilikom:
- preuzimanja i predaje djeteta roditelju

- bijega djeteta iz vrtića

- boravak na svježem zraku

- boravak djece u sobi dnevnog boravka

- ozljede, bolest djeteta, prva pomoć

- postupke i mjere nadzora kretanja odraslih osoba u objektu i oko objekta vrtića
- postupanja u slučaju nasilja u obitelji djece, nasilja među djecom, nasilja između odgajateljica –roditelja

- postupanja u situacijama kod razvoda roditelja i roditelja čije psihofizičko stanje ugrožava sigurnost djeteta (alkoholizam, PTSP…)

- dostupnost Protokola roditeljima, odgajateljicama i svim zaposlenicama vrtića

- kućni red – na vidljivom mjestu

Nositelji aktivnosti: ravnateljica, odgojiteljice, spremačica, kuharica
Vrijeme ostvarenja: tijekom pedagoške godine
8. STRUČNO USAVRŠAVANJE ODGOJNO-OBRAZOVNIH RADNIKA

Tijekom pedagoške godine odgojnim radnicima omogućit će se profesionalni i osobni razvoj i usavršavanje na suvremen način kroz obrazovanje po osobnom interesu i izboru sadržaja edukacija. Izobrazba, odnosno investicija u ljudski potencijal doprinosi pozitivnim pomacima u kvaliteti i kvantiteti redovnog programa rada s djecom i uvođenju suvremenih spoznaja i metoda rada.
Stručno usavršavanje ostvaruje se kroz:

· Odgojiteljska vijeća

· skupno stručno usavršavanje u vrtiću (stručni aktivi, radionice)

· skupno stručno usavršavanje izvan vrtića (stručni skupovi ravnatelja, odgajatelja, pedagoga i pripravnika, savjetovanja, aktivi, stručno-zdravstveni skupovi, seminari, psihološke radionice, simpoziji, regionalna savjetovanja);

· stručna i studijska putovanja

· individualno usavršavanje čitanjem stručne literature i časopisa

Tijekom pedagoške godine planira se održati pet sjednica Odgajateljskih vijeća.
Na temelju članka 29. Zakona o predškolskom odgoju i obrazovanju za sve odgojno obrazovne djelatnice obavezno je individualno stručno usavršavanje. U tom pogledu radnice procjenjuju svoje potrebe, imaju slobodan izbor tema, vremensko trajanje kao i mjesto usavršavanja. U tijeku jedne pedagoške godine fond sati koji je određen za individualno stručno usavršavanje iznosi 10 sati.

Stručno usavršavanje odgojiteljica, stručnih suradnika i kuharice provodit će se putem seminara i stručnih aktiva izvan Ustanove, prema katalogu stručnih skupova. Nova saznanja i iskustva s tih skupova bit će prezentirana na stručnim aktivima na nivou ustanove.
Stjecanje suvremenih teorijskih i praktičnih znanja, vještina i navika u skladu s kurikulumom vrtića, koja će biti dobra pedagoško – psihološka i didaktičko – metodička podloga za kvalitetno, fleksibilno provođenje programa u skladu s individualnim potrebama djece, roditelja i na kontekst vrtića u užem i širem okruženju.
Nositelji aktivnosti: ravnateljica, odgojiteljice, spremačica, kuharica
Vrijeme ostvarenja: tijekom pedagoške godine.
9. SURADNJA S RODITELJIMA
Cilj:

- poticati suradnju s roditeljima, u težnji od suradnika do partnera u odgojno -obrazovnom procesu te njihovo uključivanje u odgojno – obrazovni proces

	ZADAĆE, SADRŽAJI I AKTIVNOSTI

	U ODNOSU

NA DIJETE


	· Pomoć roditelju i djetetu u prilagodbi

· Podržavanje djeteta u zadovoljavanju općih i posebnih potreba kreativnim uključivanjem roditelja u cjeloviti odgojno – obrazovni proces

· Fleksibilna organizacija i provođenje odgojno-obrazovnog procesa u skladu s individualnim potrebama i potencijalima djeteta

· Sudjelovanje u planiranju, evaluaciji i dokumentiranju postignuća

	U ODNOSU

NA

ODGOJITELJE

I DRUGE

RADNIKE


	· Uključivanje roditelja u odgojno-obrazovni proces u dogovoru s odgojiteljem

· Podržavanje kvalitetne komunikacije odgojitelj – roditelj

· Pravovremeno reagiranje i konstruktivno rješavanje potreba vezano uz odgoj i obrazovanje djece u interakciji dijete - odgojitelj – roditelj u kontekstu vrtića

· Konstruktivni oblici uključivanja roditelja u program vrtića, a samim time i u opću kvalitetu življenja u vrtiću kroz dvosmjernu suradnju, interakciju i komunikaciju

· Planiranje, evaluacija i dokumentiranje postignuća

	U ODNOSU

NA

RODITELJE


	· Interakcija s roditeljima u svim etapama djelatnosti vrtića, od priprema, provedbe programa do dokumentiranja i vrednovanja rezultata

· Pomoć i podrška roditelju u izboru programa

· Uključivanje roditelja u odgojno-obrazovni proces u dogovoru s odgojiteljem



	KORACI:


	VRIJEME 

TRAJANJA
	PROVODI:



	Svakodnevna razmjena informacija 


	kontinuirano
	odgojitelji 

ravnatelj

	Individualni razgovori s roditeljima 
	Konzultacije prema dogovoru svaki utorak od 16.00 do 17.00 sati  

( uz prethodnu najavu)                                                     
	odgojitelji 

ravnatelj



	Razmjena informacija s roditeljima – putem

individualnih razgovora, upitnika, anketa….
	Kontinuirano


	odgojitelji

	Roditeljski sastanci
	1. Zajednički roditeljski

2. Gost predavač

3. U skupini tema i radionica

4. Završno druženje
	odgojitelji ravnatelj



	Radionice za roditelje
	
	Odgojitelji, ravnatelj

	Kutići za roditelje
	kontinuirano
	Odgojitelji, ravnatelj

tajništvo



	Sudjelovanje roditelja u odgojno –

obrazovnom procesu


	tijekom godine
	

	Zajednička druženja, posjete, boravak u

prirodi, posjete kulturnim institucijama


	kontinuirano
	odgojitelji, roditelji

	Prikupljanje pedagoški neoblikovanog

materijala, plodina i plodova


	kontinuirano, po

potrebi, prema

zadaćama programa


	odgojitelji, roditelji



	INDIKATORI

USPJEŠNOSTI


	· Upitnik i ankete za roditelje

· Dokumentacije odgojitelja

· Praćenje rada

· Broj roditelja aktivnim sudjelovanjem u različitim oblicima suradnje

· Prikaz kreativnih ostvarenja djece

· Video i foto zapisi

· Izjave djece, roditelja




10. SURADNJA  S VANJSKIM USTANOVAMA

Cilj:

- poticati suradnju s vanjskim čimbenicima i njihovo uključivanje u odgojno –obrazovni proces radi uključivanja djece u život šire socijalne zajednice, prihvaćanja, razumijevanja i uvažavanja osobnosti djeteta u programu vrtića, te obogaćivanja programa sadržajima iz kulture, sporta, stranog jezika i dr.

	ZADAĆE
	SADRŽAJ RADA

	Upoznavanje okoline u

neposrednoj blizini vrtića i šire


	Organizirani posjeti:

· Osnovna škola 

· Hrvatska pošta
· Trgovina

· Park

· Banka

· Policija

· Dom za starije i nemoćne osobe

· Zavičajni muzej

· POU

· Turistička zajednica

· Zajednica sportova

· Obrtnici – poduzetnici

· Župni ured…

	Suradnja s institucijama i

ustanovama radi unapređenja

odgojne prakse


	· Ministarstvo znanosti, obrazovanja i sporta

· Agencija za odgoj i obrazovanje

· Županijski ured za društvene djelatnosti

· Druge predškolske ustanove u Županiji


	Suradnja s 

jedinicama lokalne, regionalne

samouprave


	· Pravovremeno osiguravanje materijalne potpore za 
realizaciju programa
· Suradnja s načelnikom, pročelnikom
· Održavanje sastanaka – koordinacije – dogovori

oko financiranja redovne djelatnosti vrtića
· Dogovori o planu investicijskog održavanja objekta, proširenju djelatnosti

· Sudjelovanje u projektima i prezentacijama


	Suradnja s ustanovama radi

zaštite i brige za djetetovo

zdravlje za sanitarnu inspekciju


	· Higijensko -epidemiološka služba

· Zavod za javno zdravstvo KKŽ.

· Centar za socijalnu skrb


	Suradnja s ustanovama i

institucijama na području

djelovanja vrtića


	· svečanosti i manifestacije

· suradnja s POU

· suradnja s kulturno umjetničkim ustanovama

 


Nositelji aktivnosti: ravnateljica, odgojiteljice, roditelji

Vrijeme ostvarenja: tijekom pedagoške godine
11. PEDAGOŠKA DOKUMENTACIJA

Tijekom pedagoške godine vodit će se pedagoška dokumentacija odgojnih skupina, sukladno Pravilniku o obrascima i sadržajima pedagoške dokumentacije i evidencije o djeci u dječjem vrtiću (NN broj 83/2001.), te ostala dokumentacija vrtića. 

Knjiga pedagoške dokumentacije odgojne skupine koja obuhvaća:

- orijentacijski plan i program odgojno-obrazovnog rada za određeno razdoblje s razvojnim zadaćama za poticanje cjelovitog razvoja djeteta za skupinu, za pojedino dijete

- plan aktivnosti za ostvarivanje razvojnih zadaća (sklopovi aktivnosti, teme, projekti...)

- plan suradnje sa stručnjacima, roditeljima i drugima radi ostvarivanja postavljenih zadaća

- plan obilježavanja važnih datuma (rođendana, sastanaka, svečanosti, izleta i drugo)

- tjedne planove i programe odgojno-obrazovnog rada: slijed aktivnosti, za odgojnu skupinu, za djecu iz drugih odgojnih skupina, poslovi nužni za ostvarivanje tjednog plana i programa rada

- dnevnik rada sa svim sastavnicama: planirani poticaji za aktivnosti (individualne, grupne, zajedničke), iskorišteni situacijski poticaji, zapažanja o aktivnostima i ponašanju djece u odnosu na postavljene zadaće, za djecu odgojne skupine, za djecu drugih odgojnih skupina, suradnju sa stručnjacima, roditeljima, zabilješke na kraju tjedna)
- zajedničke aktivnosti djece i odraslih (izleti, druženja, svečanosti), priprema,zapažanja i zapisi)
- plan roditeljskih sastanaka: priprema, zaključci, zabilješke o radu s roditeljima (individualni, skupni i dr.)

- vrednovanje ostvarenog plana i programa: vrednovanje uvjeta ostvarivanje plana i programa, vrednovanje ostvarenosti razvojnih zadaća
Redovito će se voditi:

- Imenik djece

- Program stručnog usavršavanja

- Dosje djeteta s teškoćama u razvoju

- Matična knjiga djece

- Matična knjigu zaposlenika

- Ljetopis dječjeg vrtića

- Godišnji plan i program odgojno-obrazovnog rada

- Godišnje izvješće o ostvarivanju plana i programa rada

- Knjiga zapisnika

- Dokumentiranje svih aspekata odgojno-obrazovnog procesa
12. VREDNOVANJE I DOKUMENTIRANJE PROGRAMA

Dokumentiranje podrazumijeva sustavno prikupljanje dokumentacije koje

omogućuje promatranje i bolje razumijevanje akcija djeteta, a samim time i osiguranje kvalitetnije potpore njegovu razvoju. Dokumentiranje pridonosi kreiranju kulture uključenosti i dijaloga između svih sudionika u vrtiću. Dokumentiranje ćemo provoditi kroz različite oblike: pisane anegdotske bilješke, dnevnike, transkripte razgovora s različitim subjektima i sudionicima u odgojno-obrazovnom procesu, dječje likovne radove, grafičke prikaze dobivenih rezultata, audio i video zapise, protokole praćenja, ankete i dr.

Dokumentiranje omogućuje odgojiteljima bolje razumijevanje djeteta u odgojno obrazovnom procesu, razumijevanje kvalitete okruženja za učenje i kvalitete njegovih intervencija, omogućava procjenjivanje aktualnog znanja i razumijevanje djece te modificiranje složenosti ponuđenih materijala i aktivnosti. Ono je ujedno i specifična potpora odgoja i učenja djece, usklađeno s njihovim individualnim i razvojnim mogućnostima, kognitivnim strategijama i drugim posebnostima. Omogućuje razumijevanje tijeka aktivnosti, te promišljanje načina podrške njihova razvoja.

Vrednovanje i dokumentiranje  programa vršit će se radi:

a) procjene postignuća i kompetencija djece

b) oblikovanje kurikuluma

c) partnerstva s roditeljima i komunikacije sa širom socijalnom zajednicom

Nositelji aktivnosti: ravnateljica, odgojiteljice

Vrijeme ostvarenja: tijekom pedagoške godine
13. GODIŠNJI PLAN I PROGRAM RADA RAVNATELJA

 pripremila: Tanja Patačko, ravnatelj/odgojitelj predškolske djece

	PROGRAMSKI SADRŽAJ
	VRIJEME REALIZACIJE 



	Programiranje:

 - izrada Godišnjeg plana i programa rada vrtića 

- izrada vrtićkog kurikuluma

 - izrada Godišnjeg plana rada ravnatelja

 - vršiti analizu rada i postignuća u pedagoškoj godini

 - izrada Godišnjeg izvješća o radu 

- planiranje sjednica Odgojiteljskog vijeća

 - planiranje radnih dogovora

- planiranje stručnih usavršavanja u ustanovi i izvan nje

 - izrada programa sadržaja i aktivnosti za pojedine akcije i manifestacije u suradnji s nosiocima istih 

- planiranje sjednica Upravnog vijeća u suradnji s predsjednikom Upravnog vijeća 

- praćenje provedbe razvojnog plana ustanove 
- pružati podršku i pomoć u izradi planova i programa rada odgojitelja

 - praćenje ljetopisa 

- skupljanje dokumentacije o radu vrtića: videozapisi, fotografije, članci i dr.
	rujan 

rujan 

rujan

 tijekom godine 

kolovoz
tijekom godine 

tijekom godine 

tijekom godine 

tijekom godine dogovorno s nosiocima 

tijekom godine 

tijekom godine


	Poslovi organiziranja rada Vrtića:

 - provesti javne upise za redovne programe i Program predškole

 - organizacija rada u novoj pedagoškoj godini

 - organizacija obilježavanja važnih datuma u suradnji s lokalnom zajednicom 

- briga o odgovornom odnosu radnika prema imovini vrtića

 - koordinirati rad svih skupina i djelatnika 

- iniciranje inovacija i rad na unaprjeđenju odgojno obrazovnog procesa 

- pripremljenim projektima sudjelovati na natječajima za donacije 
- rad u povjerenstvu za pripravnike
	svibanj, rujan

rujan

tijekom godine 

tijekom godine 

tijekom godine 

tijekom godine 

tijekom godine 

kontinuirano tijekom godine 


	Savjetodavni rad:

 - sa svim djelatnicima vrtića u cilju pozitivne međusobne komunikacije i razvoja vrtića 

 - s pripravnicima odgojiteljima

 - savjetovanje i suradnja s vanjskim stručnjacima i ustanovama 

- savjetovanje i suradnja s roditeljima tijekom pedagoške godine 
	tijekom pedagoške godine

	Administrativno-upravni poslovi:

 - sklapanje ugovora o radu na određeno i neodređeno radno vrijeme - sklapanje ugovora o pružanju usluga vrtića s roditeljima 

- sklapanje ugovora s dobavljačima

 - izrada plana korištenja godišnjih odmora 

- izdavanje rješenja o korištenju godišnjeg odmora 

- izdavanje rješenja o ostalim primanjima (pomoći, jubilarne nagrade) 

- praćenje primjene zakona i podzakonskih akata i stručno usavršavanje iz te tematike

 - vođenje evidencije o radnicima i radnom vremenu radnika 

- donositi odluke iz djelokruga rada
	tijekom godine 

rujan 

tijekom godine 

lipanj 

tijekom

 pedagoške godine

	Financijsko-računovodstveni poslovi:

- izrada prijedloga Financijskog plana Dječjeg vrtića Bubamara za 2019. s projekcijama za 2020. i 2021. godinu 

- izrada plana nabave i izmjena plana nabave u suradnji s tajnikom

 - izrada prijedloga izmjena i dopuna Financijskog plana Dječjeg vrtića Bubamara za 2018. 

- pravovremena isplata materijalnih prava radnika 

- izrada polugodišnjeg i godišnjeg financijskog izvješća 

- kontrola narudžbenica, dostavnica i računa 

- dostava računa u knjigovodstvo i odobravanje isplata 

- ispunjavanje izjave te upitnika o fiskalnoj odgovornosti 

	sukladno uputama 

upravnog odjela za financije

tijekom pedagoške godine 

	Suradnja:
- ostvarivanje i unapređivanje suradnje s roditeljima 

- sudjelovanje na roditeljskim sastancima 

- suradnja s načelnikom i Općinskim vijećem
- Suradnja s Upravnim vijećem:

 - dogovarati dnevni red 

- pripremati materijale za sjednice 

- podnositi obrazloženja, izvješća, sudjelovati u radu

 - provoditi odluke 

 - s Uredom državne uprave i županijskim odjelom za školstvo 

- s nadležnim inspekcijskim službama 

- s javnim ustanovama, poduzećima i udrugama u mjestu 

- sa školama i vrtićima

 - s Ministarstvom znanosti obrazovanja i sporta 

- s Agencijom za odgoj i obrazovanje 

- s Osnovnom školom Ivan Lacković Croata

 - s Aktivom ravnatelja dječjih vrtića
 - sa župnikom Župe sv. Luka evanđelista Kalinovac

 - s Domom zdravlja, epidemiološkom službom 

- s Hrvatskim zavodom za zapošljavanje 

- s Hrvatskim zavodom za mirovinsko osiguranje 

- s Hrvatskim zavodom za zdravstveno osiguranje 
Zastupanje i predstavljanje ustanove: 

- zastupanje prema pozivima i potrebi - zastupanje u javnim medijima - prezentiranje ustanove na kongresima, konferencijama, seminarima, smotrama, priredbama 

- prezentacija javnosti rada na internetskoj stranici vrtića 
	tijekom pedagoške godine

	Stručno usavršavanje: 

- izraditi program stručnog usavršavanja u suradnji s ustanovama u okruženju 

- brinuti se o ostvarivanju plana stručnog usavršavanja  

- sudjelovati u radionicama , predavanjima, seminarima - organizirati predavanja, radionice i seminare u vrtiću 

Usavršavanje u ustanovi: 

- prisustvovati svim radionicama u organizaciji našeg vrtića i svim obveznim predavanjima za odgojitelje - organizirati i voditi sjednice Odgojiteljskog vijeća 

Izvan ustanove : 

- usavršavanje prema katalogu AZOO

 
	kolovoz 

tijekom godine 

tijekom godine 

tijekom godine 

tijekom godine


14.  ZAKLJUČAK

Promišljajući misiju i viziju Dječjeg vrtića kreirat ćemo sigurno okruženje koje će pridonijeti i poticati cjeloviti razvoj djeteta u skladu sa suvremenim koncepcijama ranog i predškolskog odgoja.

Odgojno-obrazovnu praksu nastojat ćemo unapređivati permanentnim podizanjem kvalitete rada svih radnika, omogućujući im usavršavanje u struci te razvoj kompetencija, vještina i sposobnosti.

